สาวเอ๋อ สุดหัวใจ

สาวเอ๋อ สุดหัวใจ เป็นภาพยนตร์อเมริกันแนว สุขนาฏกรรมจินตนิยม วัยรุ่น ปี ค.ศ. 1999 กำกับโดยรอเบิร์ต อีสโคฟ นำแสดงโดยเฟรดดี พรินซ์ จูเนียร์, เรเชล ลีห์ คุก, แมตทิว ลิลลาร์ด, พอล วอล์กเกอร์, โจดี ลิน โอคีฟ, เควิน โพลแล็ก, อัชเชอร์, ลิล คิม และแอนนา แพควิน หลังจากถูกแฟนสาวทิ้ง แซ็ค ไซเลอร์ก็คุยโวว่าเขาสามารถทำให้สาว ๆ ในโรงเรียนมัธยมเป็นที่นิยมได้ เป็นการดัดแปลงจากบทละครเวทีเรื่อง Pygmalion ของจอร์จ เบอร์นาร์ด ชอว์ และภาพยนตร์เรื่อง บุษบาริมทาง ของจอร์จ คิวคอร์ ในปี ค.ศ. 1964

ภาพยนตร์เรื่องนี้ได้รับคำวิจารณ์ทั้งในเชิงบวกและลบจากนักวิจารณ์ โดยชื่นชมการแสดงของนักแสดงนำ แต่กลับวิจารณ์บทภาพยนตร์ เป็นภาพยนตร์วัยรุ่นที่ได้รับความนิยมมากที่สุดเรื่องหนึ่งในช่วงปลายทศวรรษ 1990 และขึ้นอันดับ 1 ในบ็อกซ์ออฟฟิศในสัปดาห์แรกหลังจากเข้าฉาย ทำรายได้ทั่วโลกไปกว่า 103 ล้านเหรียญสหรัฐ  หลังจากปรากฏในภาพยนตร์ เพลง "Kiss Me" ขึ้นถึงอันดับ 2 บนบิลบอร์ดฮอต 100 ของ บิลบอร์ด และอยู่ในท็อป 10 นานถึง 16 สัปดาห์ ภาพยนตร์รีเมคโดยสลับเพศเรื่อง ภารกิจปั้นหนุ่มในฝัน ฉายเมื่อวันที่ 27 สิงหาคม ค.ศ. 2021 ทางเน็ตฟลิกซ์

 อ้างอิง 

หมวดหมู่:ภาพยนตร์อเมริกันที่ออกฉายในปี พ.ศ. 2542
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์รักตลกอเมริกัน
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่ถ่ายทำในลอสแอนเจลิส